Diari Oficial de la Generalitat Valenciana


Sumari del DOGV 5122, del 26-10-2005 (2005/11861)

RESOLUCIÓ de 14 d'octubre de 2005, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Blau dins de la Campanya d'Activitats Nàutiques de la Generalitat Valenciana «A la mar 2006».
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5122

Data del DOGV
:   26-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11576


Data del document
:   14-10-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * suport econòmic
    * oci
    * ajuda pública
    * promoció cultural
    * alumnat
    * jove
    * esport
    * alumne
    * mar

RESOLUCIÓ de 14 d'octubre de 2005, de la Secretaria Autonòmica d'Esport de la Conselleria de Cultura, Educació i Esport, per la qual es convoca el Programa Blau dins de la Campanya d'Activitats Nàutiques de la Generalitat Valenciana «A la mar 2006». [2005/X11733]
  
D'acord amb el que disposa l'article 31.28 de l'Estatut d'Autonomia de la Comunitat Valenciana, la Generalitat Valenciana té competència exclusiva en matèria d'esport.
  
La Llei 4/1993, de la Generalitat Valenciana, de 20 de desembre, de l'Esport de la Comunitat Valenciana, l'article tres, punt i) la qual establix com una línia general d'actuació l'especial atenció als esports relacionats amb la mar, considera necessària la promoció, l'ajuda i el foment de les activitats fisicoesportives, entre les quals ocupen un lloc important les activitats nàutiques, tant per les seues especials característiques tècniques, com per la privilegiada situació geogràfica que per a la seua pràctica posseïx la Comunitat Valenciana.
  
El Decret 133/2004, de 3 de setembre, del Consell de la Generalitat, pel qual s'establix l'estructura orgànica de la Presidència i de les conselleries de l'administració de la Generalitat (DOGV 4.835, de 06.09.2004), assigna a la Conselleria de Cultura, Educació i Esport les competències en matèria d'educació no universitària, política lingüística, promoció cultural, patrimoni artístic i esports.
  
El Decret 183/2004 d'1 d'octubre del Consell de la Generalitat, pel qual s'aprova el reglament orgànic i funcional de la Conselleria de Cultura, Educació i Esport (DOGV 4.857, de 06.10.2004), atribuïx en el seu article 20 punt 1 a la Direcció General de l'Esport les competències per a «promoure, fomentar i generalitzar l'hàbit de la pràctica esportiva entre tota la població, amb especial atenció a l'esport en l'edat escolar».
  
En este sentit, des de la Generalitat Valenciana, amb la intenció d'adaptar eficaçment este contacte i respecte per l'entorn marí, així com l'èxit de major autonomia en la pràctica dels esports nàutics, ampliant així els coneixements adquirits en els seus respectius centres docents i oferint la possibilitat de vivenciar la seua pràctica, s'ha dissenyat el Programa Blau, objecte de la present disposició.
  
D'acord amb estes competències i disposicions legals, i amb la intenció de complir amb les línies mencionades, la Generalitat Valenciana, a través de la seua Secretaria Autonòmica d'Esport, a proposta de la Direcció General de l'Esport, organitza des de 1985 i anualment, campanyes de promoció de les activitats nàutiques esportives.
  
Per això, resolc:
  
Primer.
  
Convocar la Campanya d'Activitats Nàutiques de la Generalitat Valenciana «A la mar 2006», dirigida a l'aprenentatge i difusió dels esports nàutics i el coneixement, conservació i respecte del medi ambient, amb especial atenció als jóvens i grups escolars.
  
Segon.
  
Convocar, dins de la Campanya d'Activitats Nàutiques de la Generalitat Valenciana «A la mar 2006», el Programa Blau dirigit a grups escolars, amb les següents activitats i instal·lacions:
  
Programa Blau Instal·lacions
  
«Setmana Blava» Escoles de la Mar
  
«Dia Blau» Escoles de la Mar
  
«Aula Nàutica 2007» Goleta Tirant Primer
  
El Programa Blau està dissenyat i estructurat per a jóvens en edat escolar a partir de quart curs d'educació Primària, Educació Secundària Obligatòria, Batxillerat, cicles formatius i universitats.
  
Tercer.
  
Aprovar les bases per les quals es regirà la present convocatòria, i que figuren com annex I a la present resolució.
  
Quart.
  
La Secretaria Autonòmica d'Esport es reserva el dret a modificar el programa d'activitats i adaptar-lo a la demanda o a l'interés públic, incorporar noves Escoles de la Mar i activitats, així com a suspendre alguna de les activitats oferides, si circumstàncies de qualsevol tipus impediren el normal desenrotllament d'estes.
  
Quint.
  
La present resolució entrarà en vigor l'endemà de la seua publicació en el Diari Oficial de la Generalitat Valenciana.
  
Contra esta resolució, que no esgota la via administrativa, les persones interessades podran interposar recurs d'alçada davant del conseller de Cultura, Educació i Esport, en el termini d'un mes, a partir de la publicació en el Diari Oficial de la Generalitat Valenciana.
  
València, 14 d'octubre de 2005.- El secretari autonòmic d'Esport: David Serra Cervera.
  
ANNEX I
  
Bases per les quals es regirà el «Programa Blau» dins de la Campanya d'Activitats Nàutiques de la Generalitat Valenciana «A la mar 2006».
  
El «Programa Blau», dins de la Campanya d'Activitats Nàutiques de la Generalitat Valenciana «A la mar 2006», organitzat per la Secretaria Autonòmica d'Esport, compta amb la col·laboració de la Societat Circuit del Motor i Promoció Esportiva, SA.
  
1a NORMATIVA GENERAL
  
1.1Condicions de participació:
  
Els participants que s'hi inscriguen, ho faran sota les condicions següents:
  
a) Complir tots els requisits per a cada una de les activitats: edat i coneixements tècnics.
  
b) Saber nadar correctament.
  
c) No presentar contraindicacions medicosanitàries per a la pràctica de les activitats nàutiques. En les activitats de més d'un dia de duració, l'alumnat haurà d'omplir la fitxa d'informació sanitària creada a l'efecte, que es facilitarà en formalitzar la inscripció.
  
d) Els participants, i si no hi ha cap professor o persona física o jurídica que represente l'entitat, seran responsables del bon ús de la instal·lació i del material, i hauran d'abonar el cost dels danys que puguen produir-se per negligència o mal ús d'estos.
  
e) Les Escoles de la Mar de Benicàssim, Burriana i Piles, oferixen activitats amb la possibilitat d'internat; en un hotel pròxim, en el cas de Benicàssim; a les mateixes instal·lacions, en el cas de Burriana, i a l'Alberg Mar i Vent, en el cas de Piles. L'Escola de la Mar de la Vila Joiosa oferix l'activitat en règim d'externat.
  
f) La restauració en les activitats a bord de la goleta Tirant Primer de la Generalitat Valenciana serà per compte dels interessats.
  
g) Els participants en la campanya «A la mar 2006» estaran obligats a complir les normatives de règim intern que regixen el funcionament de les instal·lacions i els equipaments utilitzats. Així mateix, durant la realització de les activitats es respectaran les normes citades, així com les instruccions que el personal tècnic, de servicis i de tripulació de la goleta poguera realitzar.
  
h) La responsabilitat dels participants fora de l'activitat nàutica serà del professor o persona física o jurídica que represente a l'entitat i que acompanye al grup.
  
i) La incorporació a l'activitat i tornada, serà per compte de les persones interessades i pels seus propis medis. A l'incorporar-se a l'activitat, el responsable de grup, haurà de presentar la documentació següent:
  
- Fitxes d'informació sanitària.
  
- Llistat d'alumnes distribuïts d'acord amb la capacitat de les habitacions, en el cas d'escollir l'opció d'internat.
  
\* Recordem als professors responsables, que deuran portar amb ells la fotocòpia del SIP o semblant de cada participant, que cobrisca qualsevol malaltia que puga sobrevindre durant la realització del curs.
  
j) Una vegada adjudicades les places, i si no es completen en la totalitat, l'entitat sol·licitant perdrà les quotes de les places no ocupades.
  
k) En cas que algun alumne s'inscriga en un curs sense tindre els coneixements exigits, els responsables tècnics podran inscriure'l en un nivell inferior si fóra possible, o en cas contrari donar-lo de baixa del curs. En qualsevol cas, l'alumnat perdrà el dret a la devolució de la quota abonada.
  
l) La renúncia a la plaça, una vegada concedida, no donarà dret a la devolució de la quota, a excepció dels casos de força major degudament justificats. Es tindrà dret a la devolució de la quota amb una retenció del 10% de l'import en concepte de despeses de gestió en algun dels supòsits següents:
  
l.1 Malaltia que impedisca l'assistència a l'activitat. Caldrà aportar un justificant mèdic o un informe hospitalari firmat i segellat per un facultatiu.
  
l.2 Malaltia greu o mort d'un familiar fins a un segon grau de consanguinitat o afinitat. En este cas caldrà adjuntar un certificat oficial degudament omplit i firmat.
  
l.3 Haver trobat un treball. En este cas caldrà presentar una fotocòpia confrontada del contracte de treball o document equivalent.
  
l.4 Suspensió de l'activitat per causes alienes i imputables a la Generalitat Valenciana.
  
l.5 Causes de força major, degudament justificades.
  
m) La devolució de la quota haurà de sol·licitar-se en el formulari establit, que estarà a disposició dels usuaris a les Escoles de la Mar, Seccions d'Esports de les corresponents direccions territorials i Secretaria Autonòmica d'Esport, i es consideraran estos com a lloc de presentació. La sol·licitud de devolució haurà de ser presentada per qui va efectuar en el seu dia la inscripció, ja siga per a sol·licitar la devolució de l'import de tot el grup o d'un o diversos integrants d'este. El termini màxim de presentació serà de 15 dies naturals a partir del dia de l'inici del curs adjudicat.
  
n) La Secretaria Autonòmica de l'Esport es reserva el dret de modificar el programa d'activitats i adaptar-lo a la demanda dels interessats, a incorporar activitats, així com a suspendre alguna de les activitats oferides, si circumstàncies de qualsevol tipus dificulten el normal desenrotllament d'estes, especialment per causes climatològiques. En estos casos, es tindrà dret a la devolució íntegra de la quota (excepte el 10% per despeses de gestió), o la part proporcional corresponent, segons els servicis utilitzats.
  
o) Els grups, les associacions, els col·lectius i les entitats degudament legalitzats, podran sol·licitar la realització d'activitats fora de les dates de la programació, sempre que en la sol·licitud s'especifique la finalitat, així com els objectius de dites activitats. Les sol·licituds seran estudiades per rigorós orde de registre d'entrada, i seran concedides si hi ha disponibilitat i viabilitat tècnica, tal com s'indica en l'apartat d'Activitats Especials.
  
1.2. Vestimenta i equip:
  
A més de la pròpia per a la vida en allotjament en règim d'internat (quan el curs que es realitzarà ho tinga inclòs), s'haurà de tindre en compte la duració, les característiques del curs i la climatologia del mes o estació en què es desenvolupe este. Per a l'activitat s'aconsella:
  
- Calçat adequat per a l'activitat a desenrotllar (sola antilliscant).
  
- Pantaló i impermeable (segons època de l'any)
  
- Xandall
  
- Mitjons d'esport
  
- Roba d'abric (segons dates del curs)
  
- Tovalloles
  
- Banyadors
  
- Camisetes esportives
  
- Sabatilles esportives
  
- Protector solar
  
- Gorra
  
- Guants (REM i TDV)
  
- Ulleres de sol
  
1.3. Preus.
  
El preu dels servicis serà l'establit en cada una de les activitats convocades. Sobre els dits preus i en funció de les edats, tal com s'especifica en els corresponents apartats per activitat convocada, s'han aplicat els següents tipus de quotes:
  
a) Menors de 26 anys.
  
b) A partir de 26 anys.
  
c) Les mateixes entitats organitzadores i col·laboradores de la campanya d'activitats, les federacions esportives de la Comunitat Valenciana i els ajuntaments de Benicàssim, Burriana, Piles i la Vila Joiosa tindran preus especials reflectits en els quadres de preus, sota l'epígraf Entitat col·laboradora.
  
d) Aquelles activitats que tinguen un marcat caràcter emblemàtic i de representació de la Generalitat Valenciana podran concedir-se gratuïtament.
  
e) Els responsables de grups, professor o persona física o jurídica que represente l'entitat i que acompanye el grup, tindran gratuïtat, segons s'especifica en l'apartat 1.5 (Participants) de les presents bases.
  
1.4.Centres d'informació.
  
Els models de sol·licitud i tota la informació seran facilitats en:
  
CONSELLERIA DE CULTURA, EDUCACIÓ I ESPORT
  
DIRECCIONS TERRITORIALS
  
SECCIÓ D'ESPORTS
  
- ALACANT:
  
C/ Jaume Segarra, 6, entresòl
  
03288 ALACANT
  
Tel. 614 28 17 88 Fax. 965 93 72 11
  
CEL: dep.ali\_ivk@fvd.tb
  
- CASTELLÓ:
  
Av. de la Mar, 23
  
12223 CASTELLÓ
  
Tel. 084 13 72 39 Fax. 964 35 80 76
  
CEL: dep.cas\_hce@vgf.ny
  
- VALÈNCIA:
  
C/ Avellanes, 14 €2a G
  
46381 VALÈNCIA
  
Tel. 131 26 75 83 Fax. 963 98 50 95
  
CEL: dep.val\_wlz@kzv.zt
  
SECRETÀRIA AUTONÒMICA D'ESPORT
  
C/ Professor Beltrán Báguena, núm.5, 3r
  
46755 VALÈNCIA
  
Tel. 63 2209001 Fax. 84 8828861
  
CEL: promocion\_ymx@pzn.yi
  
Pàgina web DGD: htpp:/ www.cult.gva.es/dgd/
  
ESCOLES DE LA MAR
  
- ESCOLA DE LA MAR DE BENICÀSSIM
  
Av. Ferrandis Salvador, 49
  
12580 BENICÀSSIM (Castelló)
  
Tel. 897 20 48 53 Fax. 964 30 41 04
  
CEL: embenicassim\_flq@ifp.yo
  
- ESCOLA DE LA MAR DE BURRIANA
  
Av. Mediterrani, s/n
  
12909 BURRIANA (Castelló)
  
Tel. 742 29 82 54 Fax 964 58 70 26
  
CEL: emburriana\_nss@ojf.pp
  
- ESCOLA DE LA MAR DE PILES
  
Alberg Mar i Vent
  
C/ Doctor Fleming, s/n
  
46143 PLATJA DE PILES (València)
  
Tel. 723546442
  
Fax. 779564901
  
CEL: promocion\_mca@jlk.jo
  
- ESCOLA DE LA MAR DE LA VILA JOIOSA
  
Club Nàutic la Vila Joiosa
  
Av. del Port, s/n
  
03122 LA VILA JOIOSA (Alacant)
  
Tel. 267274689
  
Fax.289515892
  
CEL: promocion\_ffd@abm.rs
  
1.5 Participants:
  
Els participants en les activitats del Programa Blau dins de la Campanya «A la mar 2006» només podran inscriure's com a grup.
  
S'entendran com a tal les inscripcions que es realitzen sota la responsabilitat d'una persona física o jurídica que represente el grup, sempre que eixa representació estiga adequadament acreditada.
  
Per a facilitar la labor dels responsables de grups, es concediran gratuïtats que seran 2 per cada grup en les activitats de «Un dia blau» i «Setmana Blava» i 3 gratuïtats en el cas que el grup excedisca de 50 alumnes. En «Aules Nàutiques 2007» hi haurà dos gratuïtats per grup.
  
1.6 Inscripcions:
  
Podran realitzar-se a partir de l'endemà a la publicació de la present resolució en el Diari Oficial de la Generalitat Valenciana. Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades i es presentaran als llocs que s'especifica en cada activitat. Per a activitats de més d'un dia de duració, serà imprescindible la presentació de la fitxa d'informació sanitària en què es declare que les persones interessades no patixen malalties que impedisquen o limiten la pràctica esportiva.
  
A aquells grups que per falta de dades en la seua fitxa d'inscripció no puguen ser inclosos en el procés informàtic d'adjudicació, se'ls comunicarà esta incidència per escrit i amb justificant de recepció, i se'ls donarà un termini de deu dies des del moment de la recepció del referit comunicat perquè puga ser esmenat. En el cas de no complir este requisit en el termini establit, quedaran exclosos.
  
Les inscripcions de «Programa Blau» que es reben des dels centres educatius on s'impartixen les ensenyances dels cicles formatius de la família professional d'activitats físiques i la Facultat de Ciències de l'Activitat Física i Esport, tindran una reserva d'almenys el 50% del total de places oferides durant els mesos d'octubre i novembre. En cas que no es cobrisca pels dits centres, l'oferta es farà extensible a la resta de centres escolars que ho hagen sol·licitat.
  
1.7 Justificant d'ingrés
  
Les persones interessades hauran de presentar el resguard de l'ingrés bancari corresponent a la quota del curs adjudicat en el lloc que es detalla per a cada activitat i que figura en l'apartat d'adjudicació. En el justificant d'ingrés caldrà que figure el nom de l'entitat, així com la data del curs que es vol realitzar.
  
1.8 Assistència sanitària i assegurances
  
1.8.1. La Conselleria de Sanitat prestarà atenció medicosanitària a través dels seus centres i institucions sanitàries, amb tots els dispositius existents en la xarxa pública als alumnes, monitors i organitzadors que sofrisquen qualsevol lesió de caràcter esportiu durant la seua participació en les activitats programades per al desenrotllament de la campanya «A la mar 2006».
  
Per a ser beneficiari de les prestacions mencionades en el paràgraf anterior, caldrà estar degudament inscrit en la Campanya «A la mar 2006», convocada per la Conselleria de Cultura, Educació i Esport.
  
1.8.2. La Mutualitat General Esportiva cobrirà l'assistència mèdica continuada, posterior a la prestada en primera instància per la Conselleria de Sanitat, derivada d'accidents que puguen sofrir els alumnes, monitors i organitzadors participants en la Campanya «A la mar 2006» de la Generalitat Valenciana, d'acord amb el Reial Decret 849/1993 de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.
  
1.8.3. En el cas que el participant lesionat estiga federat, l'import de l'assistència sanitària es liquidarà a càrrec de la respectiva mútua esportiva.
  
PROGRAMA BLAU:
  
Dirigit a grups organitzats pertanyents a centres educatius a partir de quart curs de Primària, Educació Secundària Obligatòria, Batxillerat, cicles formatius i universitats.
  
OBJECTIU: Oferir la possibilitat als alumnes, a través de la pràctica, de conéixer i familiaritzar-se amb el món de la navegació, i possibilitar a més que amplien i consoliden els coneixements adquirits fins al moment. Als valors educatius que es deriven de la realització d'activitats en el medi natural, se suma la possibilitat de treball interdisciplinar que oferix este tipus d'activitats esportives.
  
ACTIVITAT: Les activitats a realitzar consten del següent:
  
a. Setmana Blava: Consistix en una setmana d'activitat nàutica de dilluns a divendres, en la qual s'impartiran classes teòriques i pràctiques de vela en embarcacions col·lectives acompanyats d'un monitor en l'embarcació i piragüisme en piragües individuals tutelades per monitors a bord d'una embarcació pneumàtica, a més de rem per a majors de 15 anys. Si tots els participants del grup ja tenen el nivell 1 i volen realitzar el nivell 2 o qualsevol altra adaptació, hauran de sol·licitar-ho prèviament, però estaran en funció de la disponibilitat de l'escola del mar en qüestió.
  
b. Dia Blau: Consistix en la realització d'activitat nàutica durant un, dos o més dies, segons la disponibilitat de les places vacants no adjudicades durant l'oferta de setmanes blaves, i permetran un primer contacte amb la sistemàtica i els objectius establits per a esta. Durant el dia blau s'impartirà una classe teòrica i pràctica de vela en embarcacions col·lectives, amb la companyia d'un monitor en l'embarcació, i piragüisme, en piragües individuals tutelades per monitors a bord d'una embarcació pneumàtica.
  
A. SETMANA BLAVA
  
FITXA DE L'ACTIVITAT
  
Lloc: Escoles de la Mar de Benicàssim, Burriana, Piles i la Vila Joiosa
  
Assistents: A partir de quart curs de Primària.
  
Places màximes i mínimes per grup:
  
- Benicàssim: Màxim 40-Mínim 15
  
- Burriana: Màxim 80-Mínim 20
  
- Piles: Màxim 30-Mínim 15
  
- la Vila Joiosa: Màxim 40-Mínim 15
  
Duració: 5 dies. De dilluns a les 10.00 hores a divendres fins a les 17.00 hores
  
Gratuïtats per a professors: 2 per grup i 3 amb més de 50 alumnes
  
Servicis inclosos: Interns: Activitat de vela i piragüisme, amb allotjament i alimentació en règim de pensió completa.
  
Externs: Activitat de vela i piragüisme més dinars.
  
DATES DISPONIBLES (Referides a l'any 2006)
  
BENICÀSSIM i BURRIANA PILES i LA VILA JOIOSA
  
SA.01. Del 06 al 10 de febrer
  
SA.02. Del 13 al 17 de febrer
  
SA.03. Del 20 al 24 de febrer
  
SA.04. Del 27 de febrer al 03 de març
  
SA.05. Del 06 al 10 de març
  
SA.06. Del 13 al 17 de març
  
SA.07. Del 20 al 24 de març
  
SA.08. Del 27 al 31 de març
  
SA.09. Del 03 al 07 d'abril
  
SA.10. Del 10 al 14 d'abril
  
SA.11. Del 17 al 21 d'abril
  
SA.12. Del 24 al 28 d'abril
  
SA.13. De l'1 al 05 de maig SA.13. De l'01 al 05 de maig
  
SA.14. Del 08 al 12 de maig SA.14. Del 08 al 12 de maig
  
SA.15. Del 15 al 19 de maig SA.15. Del 15 al 19 de maig
  
SA.16. Del 22 al 26 de maig SA.16. Del 22 al 26 de maig
  
SA.17. Del 29 de maig al 02 de juny SA.17. Del 29 de maig al 2 de juny
  
SA.18. Del 05 al 09 de juny SA.18. Del 05 al 09 de juny
  
SA.19. Del 12 al 16 de juny SA.19. Del 12 al 16 de juny
  
SA.20. Del 19 al 23 de juny SA.20. Del 19 al 23 de juny
  
SA.21. Del 02 al 06 d'octubre
  
SA.22. Del 09 al 13 d'octubre
  
SA.23. Del 16 al 20 d'octubre
  
SA.24. Del 23 al 27 d'octubre
  
SA.25. Del 30 d'oct. al 03 de nov.
  
SA.26. Del 06 al 10 de novembre
  
SA.27. Del 13 al 17 de novembre
  
SA.28. Del 20 al 24 de novembre
  
Quota per persona
  
i setmana blava De 9 a 25 anys A partir de 26 anys
  
Interns 165 € 194 €
  
Externs 120 € 140 €
  
INSCRIPCIONS: Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades, i es presentaran a les direccions territorials de Cultura, Educació i Esport ?Secció d'Esports?, (apartat 1.4. centres d'informació, de la present resolució).
  
- Per a realitzar l'activitat a l'Escola de la Mar de Benicàssim o Burriana, es remetran a la Secció d'Esports de Castelló.
  
- Per a realitzar l'activitat a l'Escola de la Mar de Piles, es remetran a la Secció d'Esports de València.
  
- Per a realitzar l'activitat a l'Escola de la Mar de la Vila Joiosa, es remetran a la Secció d'Esports d'Alacant.
  
El termini de presentació s'iniciarà l'endemà de la publicació de la Resolució en el Diari Oficial de la Generalitat Valenciana i finalitzarà el dia 25.11.2005 a les 14 hores. Els interessats no podran presentar més d'una fitxa d'inscripció del mateix grup en més d'una Escola de la Mar, i li assignaran a esta un nombre en cada secció d'esports per rigorós orde d'entrada. En cas de detectar irregularitats en alguna d'estes, es correspondrà conforme al punt 1.6 (Inscripcions) de les presents bases.
  
SORTEIG: Una vegada conclosos tots els terminis de comunicació, el dia 01.12.2005 a les 12 hores i a les direccions territorials de Cultura, Educació i Esport (Secció d'Esports) TINDRAN lloc en acte públic els quatre sortejos (un per a cada una de les Escoles de la Mar) pels quals quedaran establits els nombres de fitxa d'inscripció a partir dels quals s'iniciarà el procés d'adjudicació de places de cada Escola de la Mar. S'elaboraran quatre llistes de les fitxes d'inscripció presentades per cada una de les escoles oferides, les quals quedaran exposades a les direccions territorials de Cultura, Educació I Esport. A més, es podran consultar les dades en la pàgina web. www.cult.gva.es/dgd.
  
ADJUDICACIÓ: Una vegada realitzats els sortejos i exposades les llistes, es procedirà a l'adjudicació de les places de les Escoles de la Mar per rigorós orde, amb especial atenció a l'optimització de les convocades en cada curs.
  
Per a la reserva de la plaça en la setmana blava sol·licitada, el centre haurà d'ingressar 300 € en el compte bancari adscrit a l'efecte, en un termini màxim de 48 hores, entregant el justificant bancari original en el lloc on es va formalitzar la fitxa d'inscripció, transcorregut el qual, es perdran els drets sobre esta.
  
L'ingrés restant i la presentació de la documentació sol·licitada s'haurà de formalitzar segons el següent:
  
1) Si l'activitat es duu a terme durant els mesos de febrer i març, el centre sol·licitant tindrà com a màxim fins al dia 20.01.2006 per a la formalització de tota la documentació.
  
2) Si l'activitat es duu a terme durant els mesos d'abril, maig i juny, el centre sol·licitant tindrà com a màxim fins al dia 20.03.2006 per a la formalització de tota la documentació.
  
3) Si l'activitat es duu a terme durant els mesos d'octubre i novembre, el centre sol·licitant tindrà com a màxim fins al dia 25.09.2006 per a la formalització de tota la documentació.
  
Tots hauran d'entregar el justificant d'ingrés fins a completar el total de la quota i el llistat de participants degudament omplit segons el model disponible en la pàgina web: www.cult.gva.es/dgd, al lloc on va presentar la fitxa d'inscripció. De no ser així, el centre perdrà el dret a la reserva de places i quedarà anul·lada l'adjudicació, de manera que passarà a un altre centre i se seguirà l'orde de sorteig. En cas de no completar la totalitat de les places adjudicades, s'aplicarà la normativa general, apartat j.
  
Finalitzat el procés d'adjudicació per sorteig, a partir del dia 23.01.2006, les places que queden vacants podran adjudicar-se directament atenent-se les sol·licituds que es presenten fora de termini.
  
B. DIA BLAU. Les places no adjudicades dins del programa Setmana Blava podran ser adjudicades en activitats d'un, dos o més dies blaus.
  
OBJECTIU. Donar a conéixer les activitats nàutiques per mitjà d'un dia de familiarització a través de la seua pràctica.
  
ACTIVITAT. Consisteix en la realització d'una sessió de vela en embarcacions col·lectives, acompanyats d'un monitor en l'embarcació i una altra sessió de piragüisme en piragües individuals, tutelades per monitors a bord d'una embarcació pneumàtica.
  
INSCRIPCIONS. Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades, i es presentaran a les direccions territorials de Cultura, Educació i Esport d'Alacant, Castelló i València (Secció d'Esports), des de l'endemà de la publicació de la present Resolució en el Diari Oficial de la Generalitat Valenciana i durant tota la campanya.
  
ADJUDICACIÓ. Formalitzada la inscripció, es procedirà a l'adjudicació de les places de cada Escola de la Mar, concedint-se un termini de 72 hores per a efectuar i justificar el corresponent pagament de la quota d'inscripció.
  
Transcorregut el dit termini, el justificant d'ingrés, així com el llistat de participants amb totes les dades complimentades haurà de ser entregat en el lloc on va presentar la fitxa d'inscripció.
  
Els grups podran sol·licitar tants dies com estimen oportú.
  
FITXA DE L'ACTIVITAT
  
Lloc: Escoles de la Mar de Benicàssim, Burriana, Piles i la Vila Joiosa
  
Assistents: A partir de quart curs de Primària.
  
Places:
  
Benicàssim: Màxim 40. Mínim 20
  
Burriana: Màxim 80 . Mínim 20
  
Piles: Màxim 30. Mínim 15
  
la Vila Joiosa: Màxim 40. Mínim 15
  
Duració: 1 dia
  
Dates: Mesos de febrer a juny i octubre i novembre del 2006, segons disponibilitat durant la programació de la Setmana Blava.
  
Gratuïtats: 2 per grup i 3 gratuïtats amb més de 50 alumnes
  
Horari: 10.00 a 17.00 hores
  
Servicis inclosos: Activitat de vela i piragüisme
  
Quota per persona i dia De 9 a 25 anys A partir de 26 anys
  
 17 € 20 €
  
Nota: Aquells grups que ho sol·liciten podran contractar l'esmorzar abonant 8 € per persona.
  
ACTIVITATS ESPECIALS.
  
Es podrà sol·licitar tot tipus d'activitats en les instal·lacions de les Escoles de la Mar sempre que estes siguen compatibles amb les activitats prèviament organitzades i amb l'ús per al qual les escoles estan preparades. Per a això, caldrà sol·licitar per escrit l'ús de les instal·lacions, o exposar les finalitats de l'activitat plantejada i presentar-los en la Secretaria Autonòmica d'Esport.
  
Les sol·licituds seran estudiades per rigorós orde de registre d'entrada, i es concediran si hi ha disponibilitat i viabilitat tècnica.
  
S'aplicaran les quotes següents:
  
Allotjament i restauració Escola
  
de la Mar de Burriana. Entitat Altres entitats
  
Quota per persona i servici col·laboradora (1.3.d) i particulars
  
Pensió completa 20,00 € 25,00 €
  
Mitja pensió 16,00 € 20,00 €
  
Allotjament i desdejuni 12,00 € 15,00 €
  
Allotjament 11,00 € 12,00 €
  
Dinar o sopar 6,00 € 8,00 €
  
Desdejuni 2,00 € 3,00 €
  
Ús d'instal·lacions.
  
Escola de la Mar de Burriana. Entitat Altres entitats
  
Quota per servici. col·laboradora (1.3.d) i particulars
  
Utilització d'aula /dia 30,00 € 43,00 €
  
AULA NÀUTICA 2007: Activitat nàutica realitzada en la Goleta Tirant Primer de la Generalitat Valenciana, dirigida a grups escolars a partir de quart curs de Primària, Secundària, Batxillerat, cicles formatius i universitats de la Comunitat Valenciana.
  
OBJECTIU. Difondre el coneixement de la Copa Amèrica i acostar el món de la navegació a vela als alumnes per mitjà d'un dia a bord d'un veler tipus creuer, participant activament en les labors de navegació bàsica.
  
ACTIVITAT.
  
1. Explicació teòrica sobre la regata Copa Amèrica, les característiques dels vaixells i sindicats desafiadors, les regles bàsiques de les regates Matx Race, les eliminatòries Round Robin, la preparació dels equips, explicació de les normes bàsiques de seguretat i comportament a bord de la goleta. Característiques d'una goleta, el seu aparell. Les parts del vaixell. Orsa i llast, la seua funció. El timó, la seua funció i maneig. Les unitats de mesura, la milla marina i el nus.
  
2. Pràctica de navegació a vela: Participació en totes les maniobres del veler. Rotació dels alumnes en el lloc de govern del vaixell. Demostració pràctica de l'electrònica de navegació. Classe pràctica de nusos.
  
FITXA DE L'ACTIVITAT.
  
Lloc: Els ports d'embarcament i desembarcament previstos són: Alacant, Moraira, València i Castelló. L'activitat es realitzarà amb eixida i tornada al mateix port d'embarcament.
  
Dates: Oferta de 40 dies laborables, dels mesos de març, abril, a setembre i octubre, segons disponibilitat de la goleta Tirant Primer.
  
Assistents: A partir de quart curs de Primària.
  
Places: El nombre màxim de participants serà de 20 alumnes, més dos responsables. El mínim de participants del grup serà de 16 alumnes més 2 responsables.
  
Duració: 1 dia
  
Horari: De 10.00 a 17.00 h.
  
Incorporació: 10.00 hores
  
Final de l'Activitat: 17.00 hores
  
Gratuïtat per a professors: 2 per grup d'alumnes
  
Quota per persona i dia De 9 a 25 anys A partir de 26 anys
  
 18 € 25 €
  
INSCRIPCIONS.
  
Les inscripcions es realitzaran en impresos oficials de la Generalitat Valenciana, degudament omplits amb totes les dades sol·licitades i es presentaran a les direccions territorials de Cultura, Educació i Esport (Secció d'Esports) d'Alacant, Castelló i València i a la Secretaria Autonòmica d'Esport. Les entitats interessades podran presentar com a màxim dos sol·licituds per a grups diferents de la mateixa entitat.
  
El termini de presentació s'iniciarà a partir de l'endemà de la publicació de la present Resolució en el Diari Oficial de la Generalitat Valenciana i finalitzarà el dia 31/01/2006 a les 14 hores, i s'assignarà a les inscripcions un número per rigorós orde de registre d'entrada en la Secretaria Autonòmica d'Esport. Si es detecten irregularitats en alguna d'estes, es correspondrà conforme al punt 1.6 paràgraf segon de les presents bases. Les sol·licituds que es presenten amb posterioritat al termini assenyalat en la present resolució seran ateses en una llista d'espera pendent de la possibilitat que hi haja vacants disponibles.
  
SORTEIG.
  
Una vegada conclosos tots els terminis de comunicació, s'elaborarà un llista amb totes les sol·licituds presentades per rigorós orde d'entrada i el dia 21.02.2006, a les 12 hores, i a la Secretaria Autonòmica d'Esport tindrà lloc en acte públic el sorteig pel qual quedarà establit el nombre de sol·licituds a partir del qual s'adjudicaran les Aules Nàutiques 2007.
  
A partir de l'endemà de la data del sorteig, s'elaborarà una llista amb el resultat del dit sorteig, la qual quedarà exposada a les direccions territorials de Cultura, Educació i Esport i a la Secretaria Autonòmica d'Esport i es podrà consultar a través de la pàgina web dgd: htpp:/www.cult.gva.es/dgd/
  
ADJUDICACIÓ.
  
Una vegada realitzat el sorteig i exposades les llistes, des de la Secretaria Autonòmica d'Esport, s'adjudicaran les «Aules Nàutiques 2007», per rigorós orde resultant del sorteig.
  
Una vegada comunicada i confirmada l'adjudicació, el centre tindrà un termini de 48 hores per a l'ingrés (del 100% o del 50% del total de la quota) i presentació del justificant de pagament en el lloc on s'haja formalitzat la inscripció, o en la Secretaria Autonòmica d'Esport, en cas contrari s'entendrà que renúncia a l'activitat adjudicada.
  
En el cas que es fraccione el pagament, el 50% restant haurà de ser abonat i justificat, almenys 10 dies naturals abans del començament de l'activitat.
  
ACTIVITATS EMBLEMÀTIQUES I COL·LABORACIÓ EN REGATES OFICIALS
  
Es podrà sol·licitar la col·laboració de la goleta Tirant Primer de la Generalitat Valenciana en esdeveniments o les regates oficials que organitzen els clubs nàutics, presentant un escrit de sol·licitud en què haurà de figurar una breu descripció d'esta, especificant les funcions a realitzar per la goleta en la mencionada regata. Les sol·licituds seran estudiades, i es confirmarà l'assistència a esta, almenys un mes abans de la realització de l'esdeveniment o de cada regata. L'entitat sol·licitant subministrarà amarrament adequat, subministraments i la resta de suport, que per a l'adequat acompliment de funcions necessite la goleta Tirant Primer a través de la seua tripulació.